เทศบัญญัติเทศบาลตำบลหนองบัวเทศบัญญัติเทศบาลตำบลหนองบัวเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลหนองบัวอำเภอบ้านหมอ จังหวัดสระบุรีพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลหนองบัว โดยความเห็นชอบของสภาเทศบาลตำบลหนองบัว และผู้ว่าราชการจังหวัดสระบุรีจึงออกเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลหนองบัว เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตเทศบาลตำบลหนองบัว อำเภอบ้านหมอ จังหวัดสระบุรี พ.ศ. ๒๕๕๗ข้อ ๒[๑] เทศบัญญัตินี้ให้บังคับใช้ตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดการใช้บังคับเมื่อมีการประกาศใช้บังคับผังเมืองรวมภายในท้องที่เทศบาลตำบลหนองบัวตามกฎหมายว่าด้วยการผังเมืองแล้วข้อ ๓ ในเทศบัญญัตินี้บริเวณเขตควบคุมอาคาร หมายความว่าพื้นที่ในบริเวณ ดังต่อไปนี้ด้านเหนือ จดเส้นตั้งฉากกับศูนย์กลางทางหลวงแผ่นดินหมายเลข๓๒๖๗ ที่จุดซึ่งอยู่ห่างจากถนนเทศบาล ๕ บรรจบทางหลวงแผ่นดินหมายเลข ๓๒๖๗ไปทางทิศตะวันออกเฉียงเหนือตามแนวทางหลวงแผ่นดินหมายเลข ๓๒๖๗ เป็นระยะ ๑,๘๐๐ เมตรและเส้นตั้งฉากกับศูนย์กลางทางหลวงแผ่นดินหมายเลข ๓๒๖๗ที่จุดซึ่งอยู่ห่างจากถนนเทศบาล ๖ บรรจบทางหลวงแผ่นดินหมายเลข ๓๒๖๗ ไปทางทิศตะวันออกเฉียงเหนือไปตามแนวทางหลวงแผ่นดินหมายเลข ๓๒๖๗ เป็นระยะ ๑,๘๐๐ เมตร ไปทางทิศตะวันออกเฉียงใต้จนบรรจบกับหลักเขตเทศบาลตำบลหนองบัว หลักเขตที่ ๑๐ด้านตะวันออก จดเส้นแบ่งเขตระหว่างเทศบาลตำบลหนองบัวกับเทศบาลตำบลท่าลานด้านใต้ จดเส้นแบ่งเขตการปกครองระหว่างตำบลหนองบัวกับตำบลท่าลานด้านตะวันตก จดเส้นแบ่งเขตระหว่างเทศบาลตำบลหนองบัวกับเทศบาลตำบลสร่างโศกและเส้นขนานระยะ ๘๕๐ เมตร จากศูนย์กลางทางหลวงแผ่นดิน หมายเลข ๓๒๖๗ข้อ ๔ ภายในบริเวณเขตควบคุมอาคารตามข้อที่๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่มีมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติและโรงงานผลิตพลังงานไฟฟ้า (ลำดับที่ ๘๘)(๒) คลังน้ำมันหรือสถานีที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิงเพื่อจำหน่าย(๓) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔) โรงแรม ตามกฎหมายว่าด้วยโรงแรม(๕) อาคารพาณิชยกรรมประเภทอาคารขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๖) ห้องแถว หรือตึกแถว ห้องแถว(๗) อาคารอยู่อาศัยประเภทอาคารชุด ตามกฎหมายว่าด้วยอาคารชุด(๘) อาคารอยู่อาศัยประเภทหอพัก ตามกฎหมายว่าด้วยหอพักข้อ ๕ ภายในบริเวณพื้นที่ที่กำหนดตามข้อ๓ ห้ามบุคคลใดดัดแปลง หรือเปลี่ยนการใช้งานอาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๓ ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยควบคุมอาคารหรือที่ได้รับอนุญาตตามกฎหมายว่าด้วยการนั้นก่อนวันที่เทศบัญญัตินี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๘ ให้นายกเทศมนตรีตำบลหนองบัวรักษาการตามเทศบัญญัตินี้ประกาศณ วันที่ ๑ ตุลาคม พ.ศ. ๒๕๕๗จรัญ พูลสวัสดิ์นายกเทศมนตรีตำบลหนองบัว[เอกสารแนบท้าย]๑. แผนที่ท้ายเทศบัญญัติเทศบาลตำบลหนองบัวเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในเขตเทศบาลตำบลหนองบัว อำเภอบ้านหมอจังหวัดสระบุรี พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๘ มกราคม ๒๕๕๘วิศนี/ผู้ตรวจ๑๙ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนพิเศษ ๒๖๙ ง/หน้า ๒๓/๒๙ ธันวาคม ๒๕๕๗